open-index/open-wikipedia-markdown huggingface dataset:
Սերգեյ Գալդունց

**Սերգեյ Գալդունց** (), հայ շախմատիստ, գրոսմայստեր (2003)։

Հայաստանի 1991 թվականի չեմպիոն։ Հայաստանի երրորդ հավաքականի կազմում 1996-ին մասնակցել է Երևանում կայացած համաշխարհային օլիմպիադային` հանդես գալով երկրորդ խաղատախտակի վրա։ Անհատական պայքարում 12 հնարավորից վաստակելով 8 միավոր` զբաղեցրել է 9-րդ տեղը` առաջին անգամ լրացնելով գրոսմայստերի նորմա։

2016 թվականի հուլիսին Գերմանիայի Դրեզդեն քաղաքում կայացած աշխարհի վետերանների թիմային առաջնությունում Հայաստանի հավաքականի կազմում (Ռաֆայել Վահանյան, Աշոտ Անաստասյան, Կարեն Մովսիսյան, Նորայր Քալանթարյան, Սերգեյ Գալդունց) դարձավ 50 տարեկանից բարձր շախմատիստների աշխարհի փոխչեմպիոն։ Հավաքականը միայն լրացուցիչ ցուցանիշներով զիջեց Գերմանիայի առաջին թիմին։

**Լավագույն արդյունքները մրցաշարերում.**

1998 թվականից բնակվում է Գերմանիայում, սակայն շարունակում է ներկայացնել Հայաստանը։

## Վարկանիշի փոփոխության գրաֆիկ

## Ծանոթագրություններ

## Աղբյուրներ
* Սերգեյ Գալդունցի անձնական քարտը ՖԻԴԵ-ի կայքում 
* Սերգեյ Գալդունցի պարտիաներից 
* Վիճակագրությունը Sport-stat.ru կայքում 
* Սերգեյ Գալդունցի արդյունքները մրցաշարերում 

Կատեգորիա:Հայ գրոսմայստերներ
Կատեգորիա:Հայ շախմատիստներ
Կատեգորիա:Շախմատային օլիմպիադաների մասնակիցներ
Կատեգորիա:Շախմատի Հայաստանի չեմպիոններ
Télétoon

**Teletoon** (), Կանադական թվային հեռուստաալիք է, պատկանում է Astral Media և Corus Entertainment ընկերություններին։ Լիցենզավորվել է 1996 թվականին Կանադայի ռադիոյի և հեռուստատեսության հանձնաժողովի կողմից, եթեր է հեռարձակվում 1997 թվականի հոկտեմբերի 17-ին անգլերեն և ֆրանսերեն լեզուներով։ Հասանելի է Կանադայի և Ֆրանսիայի կաբելային ցանցերում։ Հեռուստաալիքը ցուցադրում է հիմնականում ամերիկյան Cartoon Network հեռուստաընկերության արտադրության անիմացիոն սերիալներ։

## Ծանոթագրություններ

## Արտաքին հղումներ
* Պաշտոնական կայք  
* Պաշտոնական կայք  

Կատեգորիա:Անգլալեզու հեռուստաալիքներ
Կատեգորիա:Կանադայի հեռուստաընկերություններ
Կատեգորիա:Ֆրանսալեզու հեռուստաալիքներ
ARTV

**ARTV**, Կանադական ֆրանսալեզու հատուկ հեռուստաալիք, ուղղված արվեստի և մշակույթի թեմատիկային։ Պատկանում է Կանադայի Հեռարձակող կորպորացիային (85%) և ֆրանսիական Arte հեռուստաընկերությանը։ Լիցենզավորվել է Կանադալի ռադիոյի և հեռուստատեսության հանձնաժողովի կողմից, եթեր է հեռարձակվում 2001 թվականի սեպտեմբերի 1-ց։ Հեռուստաալիքը ներկայացնում է երաժշտության, պարի, թատրոնի, վիզուալ արվեստի, կինոմատոգրաֆիայի մասին հաղորդումներ։ 2008 թվականի մայիսի 3-ից հեռարձակվում է բարձր պարզության ֆորմատով (ARTV HD):

## Ծանոթագրություններ

## Արտաքին հղումներ
* Պաշտոնական կայք 

Կատեգորիա:Կանադայի հեռուստաընկերություններ
Կատեգորիա:Մշակութային հեռուստաընկերություններ
Կատեգորիա:Ֆրանսալեզու հեռուստաալիքներ
Լեոնիդ Բիկով

**Լեոնիդ Ֆյոդորի Բիկով** (, ), ուկրաինացի խորհրդային դերասան, նաև ռեժիսոր, ՌՍՖՍՀ վաստակավոր արտիստ, Ուկրաինայի ժողովրդական արտիստ։

Ընդհանուր թվով խաղացել է մոտ 20 ֆիլմում, 5 ֆիլմի ռեժիսոր է։ Առաջին անգամ որպես դերասան խաղացել է 1953 թ. «Մարինայի ճակատագիրը» ֆիլմում, առավել հայտնի է «Զայչիկ» և «Մարտի են գնում միայն ծերունիները» ֆիլմերից։ Մյուս նշանավոր ֆիլմերից են՝ «Մաքսիմ Պերեպելիցա», «Ալյոշկայի սերը», «Ինձ համար թանկագին մարդ», «Ատի-բատի, գնում էին զինվորները»։

Ամուսնացած է եղել Թամարա Կրավչենկոյի հետ (1927 - 2010), ունեցել է 2 երեխա՝ Ալեքսանդր (1956) և Մարյանա (1958)։ Մահացել է ավտովթարից։

1994 թ. Միջազգային աստղագիտական միությունը Լեոնիդ Բիկովի անունով է կոչել փոքր մոլորակներից մեկը։ Կիևում նրա անունով պուրակ է ստեղծված, նրա անունն է կրում նաև այն դպրոցը, որտեղ սովորել է դերասանը։

## Արտաքին հղումներ
* http://www.leonid-bykov.ru/
* kinopoisk կայքում
* kino-teatr կայքում

Կատեգորիա:1928 ծնունդներ
Կատեգորիա:1979 ծնունդներ
Կատեգորիա:20-րդ դարի դերասաններ
Կատեգորիա:Ապրիլի 11 մահեր
Կատեգորիա:Ավտոճանապարհային վթարներից զոհվածներ
Կատեգորիա:Դեկտեմբերի 12 ծնունդներ
Կատեգորիա:Հոկտեմբերյան հեղափոխության շքանշանով պարգևատրվածներ
Կատեգորիա:Ուկրաինական ԽՍՀ ժողովրդական արտիստներ
Կատեգորիա:Ուկրաինայի ժողովրդական արտիստներ
Կատեգորիա:Ուկրաինացի դերասաններ
Կատեգորիա:Ուկրաինացի կինոռեժիսորներ
Կատեգորիա:Ուկրաինացի ռեժիսորներ
Կատեգորիա:ՌԽՖՍՀ արվեստի վաստակավոր գործիչներ
Կատեգորիա:ՌԽՖՍՀ վաստակավոր արտիստներ
Ռուսախոսներ

upright=1.5|մինի|Ռուսախոսները աշխարհով մեկ
**Ռուսախոսներ** (), ռուսերենը որպես մայրենի լեզու օգտագործող մարդիկ։

Տվյալ եզրը կարող է բնութագրել նաև այն մարդկանց, ում մշակույթը սերտորեն կապված է ռուսաց լեզվի հետ, անկախ նրանց ազգային և տարածքային պատկանելիության։ Ռուսախոսների թվում կան շատ ուկրաինացիներ, բելառուսներ, հրեաներ, թաթարներ, ղազախներ, չեչեններ։

1999 թվականի դրությամբ ռուսախոսների թիվը աշխարհում հասնում էր 167 մլն, ինչպես նաև մոտ 110 միլիոն տիրապետում են ռուսերենին որպես երկրորդ լեզու։

Կատեգորիա:Ռուսերեն
Société Radio-Canada

**Կանադայի ռադիոհեռարձակող կորպորացիա** (, ), Կանադայի ռադիոյի և հեռուստատեսության պետական ընկերություն։ Հիմնվել է 1936 թվականի նոյեմբերի 1-ին, ֆինանսավորվում է կառավարության կողմից։ Գլխավոր գրասենյակը գտնվում է մայրաքաղաք Օտտավայում։

## Ռադիո
* CBC Radio One
* CBC Radio 2
* CBC Radio 3
* La Première Chaîne
* Espace musique
* Radio Canada International - միջազգային ռադիոկայան. հեռարձակվում է 9 լեզուներով.

## Հեռուստատեսություն
Հեռարձակվում է անգլերեն, ֆրանսերեն և 8 այլ տեղական լեզուներով։
* CBC Television
* Télévision de Radio-Canada
* CBC Newsworld
* le Réseau de l’information
* ARTV
* Documentary Channel
* Bold
* CBC Country Canada.

## Ծանոթագրություններ

## Արտաքին հղումներ
* www.cbc.radio-canada.ca
* www.cbc.ca
* www.radio-canada.ca

Կատեգորիա:Անգլալեզու հեռուստաալիքներ
Կատեգորիա:Կանադայի հեռուստաընկերություններ
Կատեգորիա:Ֆրանսալեզու հեռուստաալիքներ
Ֆելիքս Ցոլակյան

**Ֆելիքս Խոստեղի Ցոլակյան** (), ՀՀ պետական գործիչ, ՀՀ 6-րդ գումարման ԱԺ պատգամավոր, գեներալ-լեյտենանտ (2009 թ.), ՀՀ արտակարգ իրավիճակների նախարար (04.10.2018 թ.):

## Կրթություն
*1969-1974 - սովորել և ավարտել է Երևանի պետական համալսարանի պատմության ֆակուլտետը։

## Աշխատանքային գործունեությունը
*1974-1976 - Արարատ քաղաքի արդյունաբերատեխնիկական տեխնիկում։ 
*1976-1980 - ՀԼԿԵՄ Արարատի շրջկոմի քարտուղար, ապա երկրորդ քարտուղար։ 
*1980-1985 - ՀԽՍՀ ՊԱԿ Գորիսի բաժանմունքի օպերլիազոր, ավագ օպերլիազոր։ 
*1985-1991 - ՀԽՍՀ ՊԱԿ Եղեգնաձորի բաժանմունքի պետ։ 
*1991-1992 - Եղեգնաձորի շրջանային գործադիր կոմիտեի նախագահի տեղակալ։ 
*1993-1996 - ՀՀ ԱԱՊՎ Մասիսի բաժանմունքի պետ։ 
*1996-1997 - ՀՀ ԱԱՆ, ապա ՀՀ ՆԳ և ԱԱՆ Շիրակի մարզային վարչության պետ։ 
*1997-1999 - ՀՀ ՆԳ և ԱԱՆ Երևանի քաղաքային վարչության պետ։ 
*1999-2003 - ՀՀ Նախագահի վերահսկողական ծառայության ղեկավար։ 
*2003-2007 - ՀՀ ԿԱ հարկային պետական ծառայության պետ։ 
*2007 թ. հուլիս-հոկտեմբեր - ՀՀ Նախագահի խորհրդական։ 
*2007 թ. նոյեմբերի 1-ին ՀՀ Նախագահի հրամանագրով նշանակվել է ՀՀ Ազգային անվտանգության ծառայության տնօրենի տեղակալ։ 
*2013 թ. մարտի 6-ին ՀՀ Նախագահի հրամանագրով ազատվել է ՀՀ Ազգային անվտանգության ծառայության տնօրենի տեղակալի պաշտոնից։
*2013 թ. մարտի 7-ին ՀՀ Կառավարության որոշմամբ նշանակվել է Հայաստանի Հանրապետության Շիրակի մարզպետ։
*2016 թ. փետրվարի 24-ին ՀՀ կառավարության որոշմամբ ազատվել է Հայաստանի Հանրապետության Շիրակի մարզպետի պաշտոնից՝ իր դիմումի համաձայն։
* 2016 թվականի հունիսի 29-ին ՀՀ նախագահի հրամանագրով նշանակվել է Հայաստանի Հանրապետության Նախագահի վերահսկողական ծառայության ղեկավար։ 
* 2017 թվականի մայիսի 17-ին ՀՀ Նախագահի հրամանագրով Ֆելիքս Ցոլակյանը ազատվել է Հայաստանի Հանրապետության Նախագահի վերահսկողական ծառայության ղեկավարի պաշտոնից։
*2018 թվականի հոկտեմբերի 4-ին  ՀՀ Նախագահի հրամանագրով նշանակվել է ՀՀ արտակարգ իրավիճակների նախարար։

## Ծանոթագրություններ

Կատեգորիա:ԵՊՀ պատմության ֆակուլտետի շրջանավարտներ
Կատեգորիա:ԽՍՀՄ ՊԱԿ սպաներ
Կատեգորիա:ՀՀ ԱԺ 6-րդ գումարման պատգամավորներ
Կատեգորիա:ՀՀ զինված ուժերի գեներալ-լեյտենանտներ
Վագրային շնաձուկ

**Վագրային շնաձուկ** (*Galeocerdo cuvier*), շնաձկների վերնակարգին պատկանող ձուկ

, ներառում է կատաղած շնաձուկ և ցուլ շնաձուկ։ Այս ենթակարգի տեսակները տարածված են ծովերում և օվկիանոսներում։ Վագրային Շնաձուկը աշխարհի ամենամեծ ձուկն է։ Կշռում է 10-16 ֆունտ, կան նաև 23 ֆունտանի շնաձկեր։ Ջրում շատ արագ են շարժվում, ջրում իրենց ուղղությունը չեն փոխում և սլանում են ուղիղ։ Ունեն սուր ատամներ որոնց օգնությամբ նա կարողանում են խժռել իրենցից մեծ ձկներ։ Վագրային շնաձուկը ունի թանկարժեք կաշի։

Բնակվում է Խաղաղ, Ատլանտյան և Հնդկական օվկիանոսներում։ Այս գիշատիչը սնվում է ձկներով դրա համար է որ նրա մարմնի 20%-ը ճարպ է։

## Ծանոթագրություններ

Կատեգորիա:Ատլանտյան օվկիանոսի ձկներ
Կատեգորիա:Խաղաղ օվկիանոսի ձկներ
Կատեգորիա:Կռճիկային ձկներ
Կատեգորիա:Հնդկական օվկիանոսի ձկներ
Պետա Ռաթեր

**Պետա Գարնեյ Էլիզաբեթ Ռաթեր** (, ), նորզելանդացի դերասանուհի։ Նրա հայտնի դերերից է Ուդոնան, Սպիտակ մոգական ռեյնջերը (անգլ. *Power Rangers։ Mystic Force*) ֆիլմում։

## Ծանոթագրություններ

Կատեգորիա:Նորզելանդացի դերասաններ
Նիկոլայ Բիլիկ

**Նիկոլայ Իլյայի Բիլիկ**, **Միկոլա Բիլիկ** (, ), ուկրաինացի քանդակագործ, Ուկրաինայի վաստակավոր նկարիչ, Կիևի Գ․ Բոյչուկի անվան դեկորատիվ կիրառարական արվեստի և դիզայնի պետական ինստիտուտի դոցենտ։

## Կենսագրություն
Ծնվել է 1953 թվականին Չերնովեցկի շրջանի Տապորիվկա գյուղում։ 1968-1972 թվականներին սովորել է Վիժնիցկի Կիրառարական արվեստի ուսումնարանում։ 1975-1980 թվականներին սովորել է Լվովի Դեկորատիվ կիրառարական արվեստի ինստիտուտում։ 1986 թվականից Ուկրաինայի նկարիչների ազգային միության անդամ է։ 1980 թվականից ապրում և աշխատում է Կիևում։

1981 թվականից ակտիվ մասնակցել է ավելի քան 50 հանրապետական և միջազգային ցուցահանդեսների Ուկրաինայում, Ռուսաստանում, Գերմանիայում, Ֆրանսիայում և ԱՄՆ-ում։

## Ստեղծագործություններ, մրցանակներ
* 1989, Ճապոնիայում միջազգային խորհրդաժողովի ղեկավար, ստացել է առաջին մրցանակ։
* 1991, «Լվով 91» միջազգային բիենալեի լաուրեատ։ Առաջին մրցանակ քանդակի ասպարեզում։
* 1996, ստացել է «Ուկրաինայի վաստակավոր նկարիչ» պատվավոր կոչումը։
* 1988 թվականից մասնակցել է Յամպիլ, Տերնոպոլ, Լուցկ, Բեյրութ քաղաքներում տեղի ունեցած քանդակագործական գիտաժողովների։
* 1988 թվականից ստեղծել է մի շարք մոնումենտալ և դեկորատիվ քանդակներ։
** 1983, «Թռիչք», Մ․ Տրուբլաինի թանգարանի ճակատի քանդակային կոմպոզիցիա (Օդեսայի շրջան)։
** 1988, Տարաս Շևչենկոյի հուշարձանը Իվանովո Ֆրանկովսկում։
** 1992, Հայրենական պատերազմի զոհերին նվիրված հուշարձան, գ․ Մակեևկա, Կիևի մարզ։
** 1994, Կիև քաղաքի զինանշանը (բրոնզ)։
** 1995, Տարաս Շևչենկոյի կիսանդրին Հավանա, Կուբա (բրոնզ)։
** 1995 Օլգա իշխանուհու, Անդրեյ Պերվոզվաննու, Կիրիլի և Մեֆոդիի հուշարձանի վերականգնում (մարմար), Կիև։
** 1996 - Գ․ Բոյչուկի հուշարձանը (բրոնզ), Կիև։
** 1997, Յարոսլավ Իմաստունի հուշարձանը, Կիև։
** 2001, Իշխան Բլադիմիրի հուշարձանը (բրոնզ), Վոլինսկի մարզ։
** 2006, Չերնոբիլի հերոսների հուշարձանը, (քար, կոփածո պղինձ)։

## Անհատական ցուցահանդեսներ
* 1992, Ռոման Շուլերի պատկերասրահ, Մյունխեն, Գերմանիա,
* 1995, «Միկոլայի տուն» պատկերասրահ, Կիև,
* 2000, «Տրիպտիխ» պատկերասրահ, Կիև,
* 2001, «Կոլտա» պատկերասրահ, Կիև,
* 2003, «Ուկրաինական տուն», Կիև,
* 2003, «Ուկրաինական տուն», Չիկագո, ԱՄՆ,
* 2004, Ուկրաինական ազգային թանգարան, Չիկագո, ԱՄՆ,
* 2004, Ուկրաինայի դեսպանատուն ԱՄՆ, Վաշինգտոն, ԱՄՆ,
* 2004, Ճարտարապետության և արվեստի թանգարան, Կիև,
* 2006, «Տրիպտիխ» պատկերասրահ, Կիև։

## Ծանոթագրություններ

Կատեգորիա:Ուկրաինայի քանդակագործներ
Կատեգորիա:Ուկրաինացի մանկավարժներ
Moje 3

**Մոյե 3** (սերբ.՝ Moje 3), սերբական երաժշտախումբ, որն ստեղծվել է 2013 թվականին, հատուկ՝ եվրատեսիլյան երգի մրցույթին մասնակցելու նպատակով։ Անդամներն են Միռնա Ռադուլովիչը, Նևենա Բոժովիչը և Սառա Յովանովիչը։ 2013 թվականի մայիսին խումբը "Ljubav je svuda" (*Սերն ամենուր է*) երգով ներկայացրել է Սերբիան Եվրատեսիլ 2013 երգի մրցույթում և կիսաեզրափակիչ փուլում զբաղեցրել է 11-րդ հորիզոնականը։

Երաժշտախմբի անդամներից Նևենա Բոժովիչը 2019 թվականին նույնպես մասնակցել է երգի եվրատեսիլյան մրցույթին՝ դարձյալ ներկայացնելով հայրենի Սերբիան և այս անգամ կատարելով «Kruna» (*Թագ*) երգը

## Ծանոթագրություններ

Կատեգորիա:Եվրատեսիլ 2013 երգի մրցույթի մասնակիցներ
Կատեգորիա:Սերբիա
Նարնիայի ժամանակագրություններ։ Արքայազն Կասպիանը

**«Նարնիայի ժամանակագրություններ։ Արքայազն Կասպիանը»** ()՝ ռեժիսոր Էնդրյու Ադամսոնի ֆիլմերից, որի գլխավոր դերերը մարմնավորում են Բեն Բարնսը, Ջորջի Հենլին, Սկանդար Կեյնսը, Ուիլյամ Մոուսլին, Աննա Պոփլուելը, Սերջո Կաստելիթոն, Փիթեր Դինկլեյջը, Ուորվիկ Դևիսը, Վինսենտ Գրասը, Պերֆրանչեսկո Ֆավինոն։

## Դերերում

## Սյուժե
Լյուսի, Սյուզեն, Էդմունդ և Պիտեր Պեվանսիները վերադառնում են Նարնիա։ Անգլիայում շատ քիչ ժամանակ է անցել, բայց Նարնիայում անցել են դարեր։ Երկիրը գտնվում է չար և դաժան թագավոր Միրազի ձեռքերում։ Բայց կախարդական թագավորությունն էլ իր հույսն ու ապավենն ունի։ Նա երիտասարդ արքայազն Կասպիանն է։ Կասպիանին գահը գրավելու համար չորս հերոսները առասպելական կենդանիներից զորք են հավաքում, որոնց գլխավորում է հենց ինքը՝ Ասլանը։

## Ծանոթագրություններ

## Արտաքին հղումներ
* 
* 

Կատեգորիա:2000-ականների ամերիկյան ֆիլմեր
Կատեգորիա:2000-ականների անգլերեն ֆիլմեր
Կատեգորիա:2000-ականների արկածային ֆիլմեր
Կատեգորիա:2000-ականների բրիտանական ֆիլմեր
Կատեգորիա:2008 ֆիլմեր
Կատեգորիա:3D ֆիլմեր
Կատեգորիա:Walt Disney Pictures ֆիլմեր
Կատեգորիա:«Նարնիայի ժամանակագրություններ»-ի էկրանավորումներ
Կատեգորիա:Ամերիկյան արկածային ֆիլմեր
Կատեգորիա:Ամերիկյան ընտանեկան ֆիլմեր
Կատեգորիա:Ամերիկյան մարտաֆիլմեր
Կատեգորիա:Ամերիկյան սիքվել ֆիլմեր
Կատեգորիա:Ամերիկյան ֆանտաստիկ ֆիլմեր
Կատեգորիա:Ամերիկյան ֆենտեզի արկածային ֆիլմեր
Կատեգորիա:Ամերիկյան ֆենտեզի ֆիլմեր
Կատեգորիա:Բրիտանական արկածային ֆիլմեր
Կատեգորիա:Բրիտանական ընտանեկան ֆիլմեր
Կատեգորիա:Բրիտանական վեպերի էկրանավորումներ
Կատեգորիա:Բրիտանական ֆենտեզի ֆիլմեր
Կատեգորիա:Գրքերի էկրանավորումներ
Կատեգորիա:Դիսնեյյան ֆիլմեր
Կատեգորիա:Էնդրյու Ադամսոնի ֆիլմեր
Կատեգորիա:Լեհական արկածային ֆիլմեր
Կատեգորիա:Լեհական ընտանեկան ֆիլմեր
Կատեգորիա:Լեհական մարտաֆիլմեր
Կատեգորիա:Լեհական ֆենտեզի ֆիլմեր
Կատեգորիա:Մեծ Բրիտանիայում նկարահանված ֆիլմեր
Կատեգորիա:Միջնադարի թեմատիկ ֆիլմեր
Կատեգորիա:Նարնիայի ժամանակագրություններ
Կատեգորիա:Չեխական արկածային ֆիլմեր
Կատեգորիա:Չեխական ընտանեկան ֆիլմեր
Կատեգորիա:Չեխական մարտաֆիլմեր
Կատեգորիա:Չեխական ֆենտեզի ֆիլմեր
Կատեգորիա:Սլովակյան արկածային ֆիլմեր
Կատեգորիա:Սլովակյան ընտանեկան ֆիլմեր
Կատեգորիա:Սլովակյան մարտաֆիլմեր
Կատեգորիա:Սլովակյան ֆենտեզի ֆիլմեր
Կատեգորիա:Ֆիլմեր Երկրորդ համաշխարհային պատերազմի մասին
Կատեգորիա:Ֆիլմեր առյուծների մասին
Կատեգորիա:Ֆիլմեր վհուկների մասին
Կատեգորիա:Ֆիլմեր, որոնց գործողությունները տեղի են ունենում 1940-ականներին
Կատեգորիա:Ֆիլմեր քրիստոնեության մասին
Լուգո ՖԱ

**«Լուգո» Ֆուտբոլային Ակումբ** (), մասնագիտական ֆուտբոլային ակումբ, որը հանդես է գալիս Լուգոյում։

## Պատմություն

«Լուգո» Ֆուտբոլային Ակումբը հիմնադրվել է 1953 թվականին, Լուգո քաղաքում։

Կատեգորիա:Սեգունդայում եղած ակումբներ
Կատեգորիա:Իսպանական ֆուտբոլային ակումբներ
TV Barrandov

**TV Barrandov**, չեխական թվային հեռուստաալիք։ Սկսել է հեռարձակվել 2009 թ. հունվարի 11-ից։ Հեռուստաալիքը հասանելի է թվային հեռուստատեսային կայանների, նաև ալեհավաքային և կաբելային հեռուստատեսությամբ։

## Արտաքին հղումներ
* Պաշտոնական կայք

Կատեգորիա:Չեխալեզու հեռուստաալիքներ
Կատեգորիա:Չեխիայի հեռուստաընկերություններ
Բոնի Թայլեր

**Բոնի Թայլեր** (անգլերեն՝ *Bonnie Tyler*, ), բրիտանացի հայտնի ռոք երգչուհի։

Հանդիսատեսին հայտնի է «Lost in France», «More Than a Lover», «It's a Heartache», «Holding Out For A Hero» և մի շարք այլ կատարումներով։

2013 թվականի մայիսին «Believe in Me» երգով ներկայացրել է Մեծ Բրիտանիան Եվրատեսիլ 2013 երգի մրցույթում և զբաղեցրել է 19-րդ հորիզոնականը։

## Սկավառակագրություն

## Ծանոթագրություններ

## Արտաքին հղումներ
* Պաշտոնական կայք

Կատեգորիա:1951 ծնունդներ
Կատեգորիա:Հունիսի 8 ծնունդներ
Կատեգորիա:Եվրատեսիլ 2013 երգի մրցույթի մասնակիցներ
Կատեգորիա:21-րդ դարի երգչուհիներ
Կատեգորիա:RCA Records-ի արտիստներ
Կատեգորիա:Բրիտանացի երգչուհիներ
Կատեգորիա:Բրիտանացի երաժիշտներ
Կատեգորիա:Բեմական կեղծանուններ
Ljubav Je Svuda

**Ljubav je svuda** (*Սերը ամենուր է*), սերբիական Մոյե 3 խմբի երգն է, որով ներկայացրել է Սերբիան Եվրատեսիլ 2013 երգի մրցույթում։ Երգի խոսքերի հեղինակն է Սաշա Միլոսևիչը, իսկ երաժշտության հեղինակը՝ Մարինա Տուցակովիչը։

## Պատմություն
### Երգի թողարկումը
Երգը թողարկվել է 2013 թվականի մարտի 2-ին, իսկ մարտի 17-ին «RTS» հեռուստաընկերությունը հայտարարեց, որ երգը ունենալու է նաև այլ տարբերակներ։ Ապրիլի 27-ին թողարկվեց երգի նոր 8 տարբերակները, որոնք ներառում էին սերբերեն և անգլերեն տարբերակները, երգը փոփ ռոք և բալլադ տարբերակով, ինչպես նաև կարաոկե տարբերակները երկու լեզուներով։

### Եվրատեսիլ երգի մրցույթ
Եվրատեսիլում խումբը երգը կատարել է մայիսի 14-ին առաջին կիսաեզրափակչի ժամանակ 16-րդ համարի ներքո։ Քվեարկության արդյունքում երգը հավաքում է 46 միավոր և զբաղեցնում է 11-րդ հորիզոնականը՝ ինչը թույլ չի տալիս որ խումբը հանդես գա նաև եզրափակիչ փուլում։

## Երգի տարբերակները
;Digital Download
# «Ljubav je svuda» – 3։06

;Promotional disc *Moje 3*
# «Love Is All Around Us (Փոփ ռոք տարբերակ)» – 3։33
# «Love Is All Around Us (Բալլադ տարբերակ)» – 3։48
# «Ljubav je svuda (Փոփ ռոք տարբերակով)» – 3։33
# «Ljubav je svuda (Կարաոկե տարբերակ)» – 3։47
# «Love Is All Around Us» – 3։06
# «Ljubav je svuda» – 3։06
# «Love Is All Around Us (Կարաոկե տարբերակ)» – 03։29
# «Ljubav je svuda (Կարաոկե տարբերակ)» – 03։29

## Թողարկման պատմություն

## Արտաքին հղումներ
* Երգի տեսահոլովակը Յութուբում

Կատեգորիա:Եվրատեսիլ 2013 երգի մրցույթի երգեր
Կատեգորիա:2013 երգեր
Բիլ Մյուրեյ

**Ուիլյամ Ջեյմս (Բիլ) Մյուրեյ** (, ), ամերիկացի դերասան և կատակերգու։

Նախնական ճանաչման է արժանացել NBC-ի «Շաբաթ երեկոյան ուղիղ եթերով» (*Saturday night live*) հումորային հեռուստաշոուում հանդես գալով, որի համար արժանացել է Էմմի մրցանակի։

Մյուրեյի մասնակցությամբ ֆիլմերի զգալի մասը արժանացել է բարձր գնահատականների և վայելել կոմերցիոն հաջողություններ։ Առավել հայտնի ֆիլմերից են «Գոլֆ ակումբը» (1980), «Ուրվականների որսորդները» (1984), «Արջամկան օրը» (1993), ավելի ուշ՝ «Թարգմանության դժվարությունները» (2003), ինչի համար լավագույն դերասանի անվանակարգում առաջադրվել է Ակադեմիայի մրցանակի։ Մի քանի անգամ համագործակցել է ռեժիսոր Ուես Անդերսոնի հետ։

## Ֆիլմագրություն

## Ծանոթագրություններ

## Արտաքին հղումներ
* Բիլ Մյուրեյ - IMDb էջ

Կատեգորիա:20-րդ դարի ամերիկացի տղամարդ դերասաններ
Կատեգորիա:20-րդ դարի դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:BAFTA մրցանակի դափնեկիրներ
Կատեգորիա:«Էմմի» մրցանակի դափնեկիրներ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:Ամերիկացի կատակերգուներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի կինոռեժիսորներ
Կատեգորիա:Ամերիկացի սցենարիստներ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Կատեգորիա:Ամերիկացիներ իռլանդական սերմամբ
Կատեգորիա:Աուդիոգիրք կարդացողներ
Քրիս Ռոք

**Քրիստոֆեր Ջուլիուս Ռոք III** (, ), ամերիկացի սթենդափ կատակերգու, դերասան, սցենարիստ, հեռուստա- և կինոպրոդյուսեր, ռեժիսոր։

Կարիերայի նախնական փուլում զբաղվել է սթենդապ հումորով և ունեցել էպիզոդիկ դերեր ֆիլմերում։ Որոշ ժամանակ անց՝ 1990-ականների սկզբին հանդես է եկել «Շաբաթ երեկոյան ուղիղ եթերում» (*Saturday Night Live*) հումորային հեռուստաշոում, որից հետո ստացել է առավել առաջնային դերեր ֆիլմերում։

«Comedy Central» կաբելային հեռուստաալիքը Ռոքին համարում է բոլոր ժամանակների հինգերորդ մեծագույն սթենդապ կատակերգուն, իսկ 2007-ին բրիտանական «Channel 4» հեռուստաալիքը *100 մեծագույն սթենդապների* ցուցակում Ռոքին հատկացրել է 9-րդ, իսկ 2010-ի թարմացված տարբերակում՝ 8-րդ տեղը։

Որպես կատակերգակ Ռոքի նախընտրելի ճյուղերն են դիտորդական կոմեդիան, սև հումորը, երաժշտական կոմեդիան և սատիրան։ Ռոքը հաճախ խոսում է սպիտակամորնթերի և սևամորթների տարբերությունների մասին։

2005 և 2016 թվականներին վարել է համապատասխանաբար Ակադեմիայի 77-րդ և 88-րդ մրցանակաբաշխությունները։

## Ֆիլմագրություն
### Ֆիլմեր

### Հեռուստատեսություն

### Համացանց

### Սկավառակագրություն

### Պիեսներ
* *Գլխարկով շան որդին* (2011)

### Գրքեր
* *Rock This!* (1997) – ISBN 0-7868-6289-0

## Ծանոթագրություններ

## Արտաքին հղումներ
* Պաշտոնական կայք
* Քրիս Ռոք&nbsp;-&nbsp;IMDb էջ

Կատեգորիա:1965 ծնունդներ
Կատեգորիա:20-րդ դարի ամերիկացի տղամարդ դերասաններ
Կատեգորիա:20-րդ դարի դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:«Գրեմմի» մրցանակի դափնեկիրներ
Կատեգորիա:«Էմմի» մրցանակի դափնեկիրներ
Կատեգորիա:Ամերիկացի կատակերգուներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի պրոդյուսերներ
Կատեգորիա:Ամերիկացի ռեժիսորներ
Կատեգորիա:Ամերիկացի սցենարիստներ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Կենդանի նյութ

մինի|Կենսոլորտում կենդանի նյութը
**[[Կենդանի]] օրգանիզմների**, մարմինների ողջ համալրումը, որ բնակեցնում են **[[Երկիր]]ը**, ֆիզիկա-քիմիական առումով միացյալ է, անկախ իրենց սիստեմատիկ պատկանելիության։ Կենդանի նյութի զանգվածը համեմատաբար փոքր է և գնահատվում է 2,4-3,6×1012 տոննա մեծությամբ (չոր վիճակում) և կազմում է Երկրի մյուս ոլորտների զանգվածի 10−6 քիչ։ Բայց դա մեր մոլորակի ամենահզոր երկրաքիմիական ուժերից մեկն է, քանզի կենդանի նյութը ոչ միայն բնակեցնում է կենսոլորտը, այլև կերպարանափոխում է Երկրի պատկերը։ Կենդանի նյութը տարածված է կենսոլորտում շատ անհավասարաչափ։

## Առաջացումը
**Կենդանի նյութ** առաջացման վերաբերյալ կան շատ վարկածներ։ Դրանցից մեկը Օպարինի տեսությունն է, ըստ որի կյանքը առաջացել է պատահաբար։ Դա եղել է պատահաբար առաջացած ամինաթթուների միջոցով, որոնք խմբավորվել են կոացերվանտներում և առաջացրել առաջին միաբջիջ **[[օրգանիզմ]]ը**։
Կան նաև բազմաթիվ այլ վարկածներ։

Կատեգորիա:Կենսոլորտ
Կատեգորիա:Աշխարհագրություն
Ռուդ վան Նիստելռոյ

**Ռուտգերուս Յոհաննես Մարտինուս վան Նիստելռոյ** (, , ), հոլանդացի նախկին ֆուտբոլիստ, հարձակվող։ Համարվում է Չեմպիոնների լիգայի պատմության 4-րդ լավագույն ռմբարկուն 60 գոլ։

## Ծանոթագրություններ

## Արտաքին հղումներ
* Լա Լիգա էջը
* UEFA.com էջը

Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիայի լեգեոներ ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Համբուրգի ֆուտբոլիստներ
Կատեգորիա:Հերենվենի ֆուտբոլիստներ
Կատեգորիա:Հոլանդացի ֆուտբոլային մարզիչներ
Կատեգորիա:Հոլանդացի ֆուտբոլիստներ
Կատեգորիա:Մալագայի ֆուտբոլիստներ
Կատեգորիա:Մանչեսթեր Յունայթեդի ֆուտբոլիստներ
Կատեգորիա:Նիդերլանդների հավաքականի ֆուտբոլիստներ
Կատեգորիա:ՊՍՎ Էյնդհովենի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Ռեալ Մադրիդի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Ֆուտբոլային մարզիչներ այբբենական կարգով
Բելի Օրյոլ (երաժշտական խումբ)

thumb|
**Բելի Օրյոլ** (, թարգ.՝ *Սպիտակ Արծիվ*), ռուսական երաժշտական խումբ։

Կազմավորվել է 1996 թվականին։ Խմբի հիմնադիրն է ձեռնարկատեր Վլադիմիր Ժեչկովը, «Պրեմիեր ՍՎ» հայտնի գովազդային խմբակցության սեփականատեր։ Նրա ձայնը կարը առաջին երեք ալբոմներում։ Սկզբում խումբը ավելի շատ վիրտուալ էր, չմեկնող, բայց երբ 1999 թվականին նրանց հանրաճանաչությունը հասավ իր գագաթնակետին, Ժեչկովը սկսեց երաժիշտներ հավաքել երաժշտական շրջագայություն կատարելու համար։ Մենակատար դարձավ Միխայիլ Ֆայբուշևիչը (ով ավելի հայտնի է որպես Սոֆիա Ռոտարուի շատ երգերի տեքստերի հեղինակ), սակայն նրա արտաքինը համապատասխանում չէր խմբի երգերին։ Արդյունքում՝ համերգները ձախողվեցին։

## Խմբի ընթացիկ անդամները
* Անդրեյ Խրամով — վոկալիստ (2010-ից)
* Լոնիդ Գրևնով — երաժշտական ղեկավար, ստեղնային, լիթառ, վոկալ (1999-ից)
* Դմիտրի Չերնիշով — կիթառ
* Ալեքսանդր Լենսկի — ստեղնային, վոկալ, խմբի տնօրեն

## Ալբոմներ
* 1997 — Բարձր թռիչքի ծիտ (Птица высокого полёта)
* 1998 — Որովհետև չի կարելի այդքան գեղեցիկ լինել (Потому что нельзя быть красивой такой)
* 1999 — Բարձր լեռներից մշուշ է իջնում (С высоких гор спускается туман)
* 2000 — Բարի երեկո (Добрый вечер)
* 2005 — Երգում եմ ինչ ուզում եմ (Пою, что хочу)
* 2007 — Ինչպես ենք մենք սիրում (Как мы любим)
* 2011 — Ծայրին (На краю)
* 2011 — Ոչ վերջինը (Не последний)

## Արտաքին հղումներ
* Պաշտոնական կայքը

Կատեգորիա:Ռուսական ռոք խմբեր
Կատեգորիա:1996 հիմնադրված երաժշտական խմբեր
Կատեգորիա:«Ոսկե գրամաֆոն» մրցանակի դափնեկիրներ
Հազար մշակովի

**Դառնիճ**, **Հազալ**, (), բարդածաղկավորների () ընտանիքի *Lactuca* ցեղին պատկանող միամյա վաղահաս և ցրտադիմացկուն տերևաբանջար։ Համարվում է արժեքավոր և դիետիկ տերևաբանջար։

Գործածվում է բացառապես հում վիճակում՝ որպես աղցանային ուտեստ, և ունի բարձր սննդային արժեք։ Հարուստ է A, B1, B2 և C վիտամիններով և հանքային՝ մասնավորապես երկաթի և կալիումի աղերով։ Մշակման տարբեր պայմանների հետ կապված տարբեր է նաև հազարի քիմիական կազմը։

Դառնիճն առաջին անգամ մշակել են հին եգիպտացիները։ Նախնական շրջանում օգտագործվել է որպես խոտ, որից յուղ են ստացել՝ սակայն ավելի ուշ կարևորությունը տրվել է բույսի տերևներին, որոնք օգտագործվում էին սննդի մեջ։ Ավելի ուշ հազարը լայն տարածում է գտել Հին Հռոմում և Հունաստանում։ Հռոմեացիները բույսն անվանում են *lactuca*։ Ք. ա. 50 թվականի դրությամբ ձեռագրերում խոսվում էր հազարի տարբեր տեսակների մասին։ Գտնվել են նաև Դառնիճի մասին միջնադարյան ձեռագրեր։ Եղել է այն բուսատեսակներից, որոնք Նոր աշխարհից Հին աշխարհ է բերել Քրիստափոր Կոլումբոսը։ 16-18-րդ դարերի ընթացքում Եվրոպայում զարգացվել են հազարի բազմաթիվ տեսակներ։ 20-րդ դարից սկսած հազարի արտադրությունն ու սպառումը լայնանում է՝ դուրս գալով Հյուսիսային Ամերիկայի և Եվրոպայի սահմաններից։

Արարատյան հարթավայրում ձմեռում է բաց դաշտում և պատրաստ է լինում գործածության համար վաղ գարնանից։ Ջերմոցներում և ջերմատներում հնարավոր է դառնիճ ունենալ ողջ ձմռան ընթացքում։

## Բուժիչ հատկություններ
Հազարի օգտագործումը բարելավում է նյութափոխանակությունը և արյան բաղադրությունը, կարգավորում է մարսողական օրգանների և նյարդային համակարգի աշխատանքը՝ բացառելով ավիտամինոզի զարգացումը։ Սկսած վաղ գարնանից՝ հազարի տերևների կանոնավոր օգտագործումը սննդի մեջ նպաստում է մարսողությանը, կանխարգելում է փորկապությունը, հանգստացնում ստամոքսի ցավերը։ 
Հազարը հատկապես օգտակար է ծերերին և քիչ շարժուն կյանք վարող անձանց համար, քանի որ այն ուժեղացնում է ստամոքսահյութի արտադրությունը և մարսողական ֆերմենտները, խթանում աղիքների գալարակծկանքը։

Հազարն ունի թարմացնող և ծարավը հագեցնող հատկություն։

Հազարի և քացախի համադրությունը ախորժակը գրգռելու լավ միջոց է։ Գիրությունից խուսափելու համար խորհուրդ է տրվում սննդի մեջ օգտագործել մեծ քանակությամբ հազար։

Հազարը որպես դիետիկ սնունդ, անհրաժեշտ է նաև շաքարախտով հիվանդներին։ Տերևներից պատրաստած թարմ հյութն օգնում է քրոնիկ գաստրիտի, ստամոքսի և տասներկումատնյա աղիքի խոցային հիվանդությունների բուժման ժամանակ։ Դրա շնորհիվ բարեկավվում է հիվանդների ինքնազգացողությունը, արագանում է խոցի սպիացումը։

Ժողովրդական բժշկության մեջ հազարն օգտագործում են նաև հազի, կրծքային ցավերի հաղթահարման և դեղնախտի բուժման համար։

Հազարի սերմերի ջրային թուրմն օգտագործում են որպես կերակրող մայրերի կրծքագեղձերի գործունեությունը ակտիվացնող միջոց։ 
Հազարն իր մեջ պարունակում է վիտամին P, որը կանխարգելում է արյունատար անոթների փխրունությունը, ինչն էլ շատ կարևոր է շաքարային դիաբետով հիվանդների համար։

## Տարածվածություն
Հազարը աճեցնում էին Հին Եգիպտոսում, Հին Հունաստանում և Հին Հռոմում։ Հազարաթերթի հայրենիքը Միջագետքն է։

## Ծանոթագրություններ

Կատեգորիա:1753 թվականին նկարագրված բույսեր
Կատեգորիա:Բարդածաղկավորներ
Կատեգորիա:Տերևաբանջարներ
UTC+2

**UTC+2**, ժամային գոտի, որում ժամանակը 2 ժամով առաջ է ընկնում UTC-ից։

## Արտաքին հղումներ
* UTC+2 գոտում գտնվող քաղաքներ

Կատեգորիա:Ժամային գոտիներ
UTC+14

**UTC+14**-ը ժամային գոտի է, որը օգտագործվում է նավարկման մեջ և գտնվում է 180° և 172°30′ արևմտյան լայնքի։ Տվյալ ժամային գոտում ոչ մի բնակեցված տարածք չկա, այն օգտագործում են միայն նավերը։

Կատեգորիա:Ժամային գոտիներ
Կինեսկոպ

thumb|աջից|250px|Կինեսկոպով հեռուստացույցի ցուցիչը
**Կինեսկոպ** (կազմված  «շարժում եմ» և  - «տեսնում եմ» բառերից), էլեկտրա-լուսային սարք, որը էլեկտրական ազդակները ձևափոխում է լուսայինի։ Օգտագործվում է հեռուստացույցների արտադրությունում՝ հեռուսատացույցները մինչև 1990-ական թթ. պատրաստվում էին բացառապես կինոսկոպների միջոցով։

## Պատմություն
Կինոսկոպային հեռուստացույցները այլ կերպ հայտնի են նաև էլեկտրոնաճառագայթային խողովակով հեռուստացույցներ անվամբ։ Սրանց աշխատանքը հիմնված է կինոսկոպի վրա, որոնք գոյություն են ունեցել շատ վաղուց։
Դեռևս 1879 թվականին անգլիացի հայտնի քիմիկոս և ֆիզիկոս Վիլյամ Կրուկսը ստեղծեց էլեկտրոնային խողովակի նախատիպը և հաստատեց, որ կատոդային ճառագայթները տեղաբաշխվում են գծորեն, բայց կարող են վանվել մագնիսական դաշտի կողմից։ Նա նաև հայտնաբերեց, որ երբ կատոդային ճառագայթները ընկնում են որոշ առարկաների վրա, սկսում են լուսավորվել։ 1895 թվականին Կրուկսի այս հայտնագործությունների հիման վրա գերմանացի ֆիզիկոս Կարլ Ֆերդինանտ Բրաունը ստեղծեց կատոդային խողովակը, որն էլ իր պատվին ստացավ Բրաունի խողովակ անվանումը։ Ըստ այդմ ճառագայթը էլեկտրոմագնիսի օգնությամբ վանվում է մի ուղղությամբ, իսկ մյուս ուղղությամբ պտտվում էր շնորհիվ պտտվող հայելու։ Բրաունի խողովակը հետագայում տարբեր գիտնականների կողմից կատարելագործվեց, իսկ ահա 1903 թվականին Արթուր Վենելտը խողովակի մեջ տեղադրեց ցիլինդրային էլեկտրոդներ, որոնք հնարավորություն են տալիս փոխել էլեկտրոնային ճառագայթների ինտեսիվությունը, հետևաբար նաև լյումինաֆորի լուսավորման պայծառության աստիճանը։ Այս հայտնագործությունները հետագայում ուսումնասիրվեցին և որոշակի փոփոխությունների ենթարկվեցին։ Այդ բոլոր ուսումնասիրությունները հանգեցին հետևյալին, որ էլեկտրոնաճառագայթային խողովակով հեռուստացույցների աշխատանքը հիմնված է կինոսկոպի վրա, և առհասարակ մինչև 1990-ական թվականները օգտագործվում էին բացառապես կինոսկապի աշխատանքի վրա հիմնված հեռուստացույցներ։

## Նկարագրություն
Կինոսկոպն իրենից ներկայացնում է մակերևույթը լյումինաֆորով պատված մակերես, որն ունի էլեկտրոնաճառագայթային խողովակ, որոնք լուսարձակում են ճառագայթները, վառվում են բազմերանգ լյումինաֆորով և ստեղծվում է պատկերը։ Սակայն այս հեռուստացույցների թերությունն այն է, որ երբ շատ ենք մոտենում հեռուստացույցին, ապա կարող ենք տեսնել պատկերի թարթումը, ինչը լյումնիաֆորների վատ լուսավորման արդյունք է, որի հետևանքով էլ ստացվում են երկրաչափական շեղումներ։

## Արտաքին հղումներ

* С. В. Новаковский. 90 лет электронному телевидению // Электросвязь № 6, 1997
* П. Соколов. Мониторы // iXBT, 1999
* Mary Bellis. The History of the Cathode Ray Tube // About։Inventors
* Евгений Козловский. Старый друг лучше  «Компьютерра» № 692, 27 июня 2007
* Мухин И. А. Как выбрать ЭЛТ-монитор Компьютер-бизнес-маркет № 49(286), ноябрь-декабрь 2004. С. 366 - 371

Կատեգորիա:Հեռուստատեսություն
Կատեգորիա:Էկրաններ
Սուրբ Հարություն եկեղեցի (Հալլե)

**Սուրբ Հարություն եկեղեցի**, նախկինում կաթոլիկ իսկ հիմա Հայ Առաքելական եկեղեցի Գերմանիայի Հալլե քաղաքում։

Սուրբ Հարութան եկեղեցին կառուցվել և նախապես գործել է որպես գերմանական կաթոլիկ եկեղեցի։ Եկեղեցու բացումը տեղի է ունեցել 1901 թ. մայիսի 27-ին և կոչվել է Սուրբ Մարիամ եկեղեցի։ Եկեղեցին ավելի քան 100 տարի ծառայել է Հալլե քաղաքի Ամենդորֆ թաղամասի գերմանական կաթոլիկ համայնքին։

Այս համայնքը 1984 թվականին մերձակա մի այլ վայրում կառուցել է Սուրբ Մարիամ անունով մի նոր և ավելի մեծ եկեղեցի։ Դրանից հետո հին եկեղեցին վերանվանվել է Սուրբ Հեդվիգ եկեղեցի և շուրջ քսան տարի շարունակել է ծառայել որպես համայնքի աղոթատեղի։ 2005 վերջին այն պաշտոնապես փակվել է։

Մեկ տարի անց Գերմանիայի Հայոց առաջնորդարանն ու Սաքսոնիա Անհալթի հայ համայնքը գնել են այս եկեղեցին՝ հարակից շինությամբ։ Թե’ եկեղեցին և թե’ հարակից շինությունը առաջնորդարանի և համայնքի ջանքերով նորոգվել են։

Հարակից շինությունը ծառայում է որպես հովվատուն և համայնքային հավաքատեղի։ Համայնքի շաբաթօրյա դպրոցի դասընթացները նույնպես տեղի են ունենում այս շենքում։

Կատեգորիա:Գերմանիայի հայոց թեմի վանքեր և եկեղեցիներ
հ
Կատեգորիա:Հալլեի եկեղեցիներ
Կատեգորիա:Եկեղեցիներ այբբենական կարգով
Անդրեա Անյելի

**Անդրեա Անյելի** (, ), իտալացի գործարար, «FIAT» և «Exor» ընկերությունների սեփականատեր։ 2010 թվականի մայիսի 19-ից նրան է պատկանում նաև իտալական «Յուվենտուս» ֆուտբոլային ակումբը։

Անյելիների հայտնի տոհմի ներկայացուցիչ է։ «Յուվենտուսի» նախկին նախագահներ Էդուարդո Անյելին, Ջանի Անյելին և Ումբերտո Անյելին Անդրեա Անյելիի պապը, հորեղբայրն ու հայրն են համապատասխանաբար։

Անդրեա Անյելին վաճառքի ու մարքեթինգի հարցերով է զբաղվել այնպիսի ընկերություններում, ինչպիսիք են՝ «Piaggio»-ն, «Auchan»-ը և «Ferrari»-ն։

2001-2004 թվականներին աշխատել է «Philip Morris International» ընկերությունում։

2007 թվականին հիմնադրել է *Lamse S.p.A* ընկերությունը, որի տնօրենն է։

2008 թվականին դարձել է *Royal Park Golf & Country Club I Roveri* տնօրեն։ 2008 թվականի սեպտեմբերի 29-ին նշանակվել է Իտալիայի գոլֆի ֆեդերացիայի խորհրդի անդամ։

## Ծանոթագրություններ

Կատեգորիա:Իտալացի բիզնեսմեններ
Կատեգորիա:Դեկտեմբերի 6 ծնունդներ
Կատեգորիա:1975 ծնունդներ
Կատեգորիա:Իտալացի գործարարներ
Azad Azerbaycan TV

«**Azad Azerbaycan TV**» (), Ադրբեջանական մասնավոր հեռուստաընկերություն։ Հիմնվել է 2000 թվականի դեկտեմբերի 25-ին, հասանելի է Բաքվի, Սումգայիթի, Շեմախայում և Ըլյաթի շրջաններում և Նախիջևանի ինքնավար հանրապետության տարածքում։ Հեռուստաալիքը ցուցադրում է լրատվական թողարկումներ, զվարճալի հաղորդումներ, երաժշտություն և այլ հաղորդումներ։

2009 թվականի դեկտեմբերից «Türksat 3A» արբանյակից Եվրոպայի տարածքում հեռարձակվում է հեռուստաալիքի միջազգային «ATV International» տարբերակը, որը հաղորդումներ է ցուցադրում ադրբեջաներեն, ռուսերեն, անգլերեն, հայերեն և պարսկերեն լեզուներով։

## Ծանոթագրություններ

Կատեգորիա:2000 հիմնադրումներ Ադրբեջանում
Կատեգորիա:Ադրբեջանալեզու հեռուստաալիքներ
Կատեգորիա:Ադրբեջանի հեռուստաընկերություններ
Ստեփան Գալստյան (գեներալ)

**Ստեփան Ռոբերտի Գալստյան** (), հայ ռազմական գործիչ, ՀՀ զինված ուժերի գլխավոր շտաբի պետի  պաշտոնակատար, գեներալ-լեյտենանտ։

## Կրթություն
* 1982 թ. ավարտել է Գյումրիի (Լենինական) թեթև արդյունաբերության տեխնիկումը։
* 1988 թ. ավարտել է Արմավիրի ռազմական ավիացիայի օդաչուների բարձրագույն ուսումնարանը։

## Զինվորական ծառայությունը
* 1983-1992 թթ. ծառայել է ԽՍՀՄ զինված ուժերում։
* ՀՀ զինված ուժերում է 1992 թվականից։
* Զբաղեցրել է ավիացիոն ջոկատի, զորամասի, ապա բազայի հրամանատարի պաշտոններ։
* 2003 թ. ՀՀ Նախագահի հրամանագրով նշանակվել է ՀՀ ՊՆ Ավիացիայի պետ, ավիացիայի վարչության պետ։
* ՀՀ Նախագահի 2009 թվականի հունվարի 26-ի հրամանագրով նշանակվել է ՀՀ ԶՈւ ԳՇ պետի տեղակալ։

## Կոչումներ
* 2007 թ. ՀՀ Նախագահի հրամանագրով շնորհվել է գեներալ-մայորի զինվորական կոչում։
* 2012 թ. ՀՀ Նախագահի հրամանագրով շնորհվել է գեներալ-լեյտենանտի զինվորական կոչում։

## Պարգևներ
Պարգևատրվել է.
* «Վարդան Մամիկոնյան» շքանշանով,
* «Հայրենական մեծ պատերազմում հաղթանակի 60 տարի» մեդալով,
* «Մարշալ Բաղրամյան» մեդալով,
* Մարտական ծառայության մեդալով,
* «Անդրանիկ Օզանյան» մեդալով,
* «Անբասիր ծառայության համար» I աստիճանի մեդալով,
* «Մայրական երախտագիտության» մեդալով,
* «Հայրենիքին մատուցած ծառայությունների համար» 2-րդ աստիճանի մեդալով,
* «Համագործակցության ամրապնդման համար» մեդալով,
* «ԱՊՀ միացյալ ՀՕՊ համակարգի 10 տարին» հոբելյանական մեդալով,
* «Հայրենական մեծ պատերազմում հաղթանակի 50 տարին» հուշամեդալով,
* «Երկրապահ կամավորականների միություն» հուշամեդալով։

Ամուսնացած է, ունի 3 որդի։

## Ծանոթագրություններ

Կատեգորիա:ՀՀ զինված ուժերի գեներալ-լեյտենանտներ
Կատեգորիա:Հայ ռազմական օդաչուներ
Bold (հեռուստաալիք)

**Bold**, Կանադական առաջին կարգի թվային հեռուստաալիք։ Հեռարձակումը իրականացվում է Տորոնտո քաղաքից՝ անգլերեն լեզվով, պատկանում է ազգային Société Radio-Canada մեդաիընկերությանը և հասանելի է կաբելային ցանցերում։ Հեռարձակումը սկսել է 2001 թվականի սեպտեմբերի 4-ին «Country Canada» անվանումով, և 2008 թվականի մարտի 27-ին ստացել է ներկայիս անվանումը (CBC Bold)։ Հեռուստաալիքը ներկայացնում է մշակութային, մարզական և զվարճալի հաղորդումներ, գեղարվեստական ֆիլմեր, կանադական և բրիտանական հեռուստասերիալներ։ 2010 թվականի հունիսի 3-ից հասանելի է հեռուստաալիքի բարձր պարզության ֆորմատով հեռարձակվող տարբերակը «bold HD» անվանումով։

## Ծանոթագրություններ

## Արտաքին հղումներ
* Պաշտոնական կայք 
* CBC կայք

Կատեգորիա:Կանադայի հեռուստաընկերություններ
Կատեգորիա:Անգլալեզու հեռուստաալիքներ
Վալերի Գրիգորյան

**Վալերի Նարիմանի Գրիգորյան** (), ՀՀ ԶՈւ Գլխավոր շտաբի պետի նախկին տեղակալ։

## Կրթություն
*1974 թ. ավարտել է Բաքվի բարձրագույն համազորային հրամանատարական ուսումնարանը։ 
*2001 թ. ավարտել է ՌԴ ԶՈՒ ԳՇ ռազմական ակադեմիան։

## Զինվորական ծառայությունը
*1970-1992 թթ. ծառայել է ԽՍՀՄ զինված ուժերում։
*ՀՀ զինված ուժերում է 1992 թվականից։ Զբաղեցրել է գնդի, բրիգադի հրամանատարի պաշտոններ։ 
*1994 թ. ՀՀ պաշտպանության նախարարի հրամանով նշանակվել է ՀՀ ԶՈՒ ԳՇ օպերատիվ վարչության պետի տեղակալ, ապա՝ Արմավիրի ուսումնական բրիգադի հրամանատար։ 
*1997 թ. ՀՀ պաշտպանության նախարարի հրամանով նշանակվել է ՀՀ ՊՆ ռազմական ինստիտուտի պետի տեղակալ, 
*1999 թ. ՀՀ պաշտպանության նախարարի հրամանով նշանակվել է ՀՀ ՊՆ 5-րդ բանակային կորպուսի հրամանատարի տեղակալ։ 
*2003 թ. ՀՀ Նախագահի հրամանագրով նշանակվել է ՀՀ ՊՆ 5-րդ բանակային կորպուսի հրամանատար։ 
*2007 թ. հուլիսի 20-ին ՀՀ Նախագահի հրամանագրով նշանակվել է ՀՀ ՊՆ 4-րդ բանակային կորպուսի հրամանատար։ 
*ՀՀ Նախագահի 2009 թվականի հունվարի 26-ի հրամանագրով նշանակվել է ՀՀ ԶՈՒ ԳՇ պետի տեղակալ։
*2012 թ. ազատվել է ՀՀ ԶՈՒ ԳՇ պետի տեղակալի պաշտոնից։

## Կոչումներ
*2004 թ. ՀՀ Նախագահի հրամանագրով շնորհվել է գեներալ-մայորի զինվորական կոչում։ 
*2011 թ. ՀՀ Նախագահի սեպտեմբերի 3-ի հրամանագրով շնորհվել է գեներալ-լեյտենանտի զինվորական կոչում։

## Պարգևներ
Պարգևատրվել է.
*ԽՍՀՄ «Պատվո նշան» շքանշանով,
*ԽՍՀՄ «Կարմիր աստղ» շքանշանով,
*ՀՀ «Մարտական խաչ» 2-րդ աստիճանի շքանշանով,
*«Վարդան Մամիկոնյան» շքանշանով։
*«ԽՍՀՄ ԶՈՒ-ում հայրենիքին ծառայության համար» մեդալով, 
*«ԽՍՀՄ ԶՈՒ 60 տարին» մեդալով, 
*«Սաուրյան հեղափոխության 10 տարի» մեդալով, 
*«Երախտագետ աֆղան ժողովրդից» մեդալով, 
*«ԽՍՀՄ ԶՈՒ 70 տարին» մեդալով, 
*«Մարշալ Բաղրամյան» մեդալով, 
*«Անբասիր ծառայության համար» 1-ին աստիճանի մեդալով, 
*«Անբասիր ծառայության համար» 2-րդ աստիճանի մեդալով,
*Մարտական ծառայության մեդալով,
*«Համագործակցության ամրապնդման համար» մեդալով,
*«Հայրենիքին մատուցած ծառայությունների համար» 1-ին աստիճանի մեդալով։

Ամուսնացած է, ունի 2 որդի։

## Ծանոթագրություններ

Կատեգորիա:«Հայրենիքին մատուցած ծառայությունների համար» 1-ին աստիճանի մեդալակիրներ
Կատեգորիա:Կարմիր աստղի շքանշանի ասպետներ
Կատեգորիա:ՀՀ զինված ուժերի գեներալ-լեյտենանտներ
The Walking Dead (համակարգչային խաղ, 2012)

**«The Walking Dead** (հայերեն` *Քայլող մեռյալները*, այլ անվանումներ՝ **The Walking Dead։ The Game**, **The Walking Dead։ Season One**), 2012 թվականի ընթացքում թողարկված էպիզոդային գրաֆիկաարկածային և դերակատարողական ժանրի համակարգչային խաղ՝ iOS, OS X, Microsoft Windows, PlayStation 3 և Xbox 360 համակարգերի համար։ Հիմնված է Ռոբերտ Քըրքմանի հեղինակած համանուն պատկերապատումների վրա։ Խաղը մշակվել և թողարկվել է «Telltale Games» ստուդիայի կողմից։ Նախնական շրջանում պլանավորված էր խաղը թողարկել 2011-ի վերջին, սակայն հետագա հարստացման պատճառով այն տեղափոխվում է հաջորդ տարվա սկիզբ։ Բաղկացած է հինգ էպիզոդներից, որոնցից յուրաքանչյուրը լույս է տեսել 2012-ի ապրիլից հոկտեմբեր ընկած ժամանակահատվածում։ «Telltale Games»-ը թողարկել է նաև խաղի ընդհանուր տարբերակը։

Խաղի իրադարձությունները, ինչպես կոմիկսներում և հեռուստասերիալում, կատարվում է ԱՄՆ Ջորջիա նահանգում` զոմբի ապոկալիպսիսից հետո։ Ինչևէ, խաղի հիմնական հերոսները նորամուծություն են, չնայած որ իրենց դրվագներն են ունենում կոմիկսների և հեռուստասերիալի հիմնական կերպարներ Հերշել Գրինը և Գլեն Ռին։ Գլխավոր հերոսը և խաղացվող կերպարն է Ջորջիայի համալսարանի դասախոս Լի Էվերեթը, ով ապոկալիպսիսի ժամանակ ոստիկանության մեքենայով տեղափոխվում էր մոտակա բանտ։ Էվերեթը փրկում է 8-ամյա աղջնակի` Կլեմենտայն անունով և հետագայում հոգ տանում նրա մասին։

«The Walking Dead»-ը ի տարբերություն դասական գրաֆիկաարկածային վիդեոխաղերի, շեշտը դնում է կերպարային զարգացման վրա, քան թե գլուխկոտրուկների։ Խաղի հետագա զարգացումները կախված են օգտագործողի ընդունած որոշումներից և պատասխաններից։ Որոշումները կարող են դառնալ նաև որոշ հերոսների մահվան պատճառ։

Խաղը քննադատների կողմից արժանացել է դրական գնահատականի՝ տիրող ազդեցիկ և էմոցիոնալ ոճի, ինչպես նաև Լիի և Կլեմենտայնի միջև ստեղծված յուրահատուկ հայր-դուստր հարաբերությունների ցուցադրման համար։ Խաղը մոտ 80 անգամ ստացել է «Տարվա լավագույն վիդեոխաղ» կատեգորիայի պարգև։

«Telltale Games»-ը հայտարարում է 2013-ին խաղի երկրորդ եթերաշրջանի թողարման մասին։ 2013 թվականի հուլիսին «Telltale»-ը թողարկում է «400 օր» (*400 Days*) կոչվող լրացուցիչ բեռնելի էպիզոդը։ Խաղի երկրորդ եթերաշրջանի առաջին էպիզոդը լույս է տեսնում նույն թվականի դեկտեմբերի 17-ին։

## Ծանոթագրություններ

## Արտաքին հղումներ
* Խաղի պաշտոնական կայքը 
* Էջը IMDb-ում

Կատեգորիա:2012 տեսախաղեր
Կատեգորիա:IOS խաղեր
Կատեգորիա:Windows տեսախաղեր
Կատեգորիա:Xbox One տեսախաղեր
34 կանալ

**«34 կանալ»**, Ուկրաինայի Դնեպրոպետրովսկ քաղաքում հեռարձակվող պետական մարզային հեռուստաալիք։ Հիմնվել է 1993 թվականի հոկտեմբերի 25-ին և հասանելի է Դնեպրոպետրովսկի մարզի տարածքում։ 2011 թվականին ստացել է թվային հեռարձակում իրականացնելու լիցենզիա։

## Արտաքին հղումներ
*Պաշտոնական կայք  

Կատեգորիա:Ուկրաինայի հեռուստաընկերություններ
Կատեգորիա:Ուկրաինալեզու հեռուստաալիքներ
Սաշա Աֆյան

**Սաշա Միքայելի Աֆյան** (23 օգոստոսի 1954 թ., Ադրբեջանական ԽՍՀ Դաշքեսանի շրջանի Փիփ գյուղ), ՀՀ իրավապահ մարմինների գործիչ, ոստիկանության գեներալ-լեյտենանտ։

## Կրթություն
* Ավարտել է Երևանի ավտոճանապարհային տեխնիկումը։
* 1983-1985 թթ. ուսանել է ԽՍՀՄ ՆԳՆ Երևանի միլիցիայի միջնակարգ մասնագիտական դպրոցում,
* Ավարտել է ՌԴ ՆԳՆ Ռոստովի բարձրագույն իրավաբանական հեռակա դպրոցը՝ իրավաբանի որակավորմամբ։

## Ծառայությունը
* 1973-1975 թթ. - ծառայել է Խորհրդային բանակում։
* 1980-1983 թթ. - ծառայել է Երևանի ՆԳՎ ՊՊԾ միլիցիայի գնդում, որպես միլիցիոներ, ջոկի հրամանատար,
* 1985-1992 թթ. - Երևանի ՆԳՎ ՊՊԾ միլիցիայի գնդի վաշտի հրամանատար,
* 1992-1993 թթ. - Երևանի ՆԳՎ Սպանդարյանի ՆԳ բաժնի պետի ծառայության գծով տեղակալ։
* 1993 թ. ազատվել է ՆԳՆ համակարգում ծառայությունից։
* 1994 թվականին կրկին անցել է ծառայության և մինչև 1995 թ. զբաղեցրել Մասիսի ՆԳ բաժնի պետի ծառայության գծով տեղակալի պաշտոնը,
* 1996-1997 թթ. - Գյումրիի ՆԳ բաժնի ծառայության բաժանմունքի ավագ տեսուչ,
* 1997-1999 թթ. - Լոռու մարզային վարչության պետի ծառայության գծով տեղակալ,
* 1999-2000 թթ. - Երևանի ՆԳ վարչության Կենտրոնական բաժնի պետի ծառայության գծով տեղակալ,
* 2000 թ. - Երևանի ՆԳՎ ՊՊԾ միլիցիայի գնդի հրամանատար,
* 2000-2008 թթ. - ՀՀ ոստիկանության Երևան քաղաքի վարչության պետի ծառայության գծով տեղակալ։
* 2008 թ. ՀՀ Նախագահի հրամանագրով նշանակվել է ՀՀ ոստիկանության պետի տեղակալի պաշտոնին։
* 2013 թ. հոկտեմբերի 17-ին ՀՀ Նախագահի հրամանագրով ազատվել է ՀՀ ոստիկանության պետի տեղակալի պաշտոնից։

## Կոչումներ
* 2008 թ. ՀՀ Նախագահի հրամանագրով շնորհվել է ոստիկանության գեներալ-մայորի կոչում։
* 2012 թ. ապրիլի 13-ին ՀՀ Նախագահի հրամանագրով շնորհվել է ոստիկանության գեներալ-լեյտենանտի կոչում։

## Պարգևներ
Պարգևատրվել է.
* 1988 թ. ՀԽՍՀ ԳԽՆ հրամանագրով Հասարակական կարգի պահպանության գերազանց ծառայության համար մեդալով,
* 2004 թ. Մարտական ծառայության մեդալով,
* 2006 թ. «Հասարակական կարգի գերազանց պահպանման համար» մեդալով,
* 2009 թ. ՀՀ վարչապետի շնորհակալգրով։
* 2010 թ.՝ ՀՀ վարչապետի հուշամեդալով։
* 2011 թ. «Հայրենիքին մատուցած ծառայությունների համար» 1-ին աստիճանի մեդալով։
Ամուսնացած է, ունի մեկ որդի, մեկ դուստր։

## Ծանոթագրություններ

Կատեգորիա:ՀՀ ոստիկանության գեներալ-լեյտենանտներ
Մարտին Կարապետյան

**Մարտին Նազարի Կարապետյան** (), ՀՀ ռազմական գործիչ, գեներալ-լեյտենանտ։

## Կրթություն
*1981 թ. ավարտել է Թբիլիսիի բարձրագույն հրետանային հրամանատարական ուսումնարանը։ 
*1994-1997 թթ. սովորել է Սանկտ-Պետերբուրգի Միխայլովի անվան ռազմահրետանային համալսարանում։

## Զինվորական ծառայությունը
*1977-1992 թվականներին ծառայել է ԽՍՀՄ զինված ուժերում. եղել է դասակի, մարտկոցի, դիվիզիոնի հրամանատար։
*1992 թ. ծառայության է անցել ՀՀ զինված ուժերում և նշանակվել է Ամասիայի շրջանի զինվորական կոմիսար։ 
*1992-1994 թթ. մասնակցել է Իջևանի պաշտպանությանը, Քաշաթաղի, Քարվաճառի ազատագրման մարտերին։
*1997-2000 թթ. - 4-րդ բանակային կորպուսի հրամանատարի տեղակալ - շտաբի պետ, 
*2000-2003 թթ. - 4-րդ բանակային կորպուսի հրամանատար, 
*2003-2008 թթ. - ՀՀ ԶՈւ գլխավոր շտաբի հրթիռային զորքերի և հրետանու վարչության պետ։ 
*2008 թ. հուլիսի 15-ին նշանակվել է ՀՀ ՊՆ Վ. Սարգսյանի անվան ռազմական ինստիտուտի պետ։
*2015 թ. փետրվարի 2-ին ՀՀ Նախագահի հրամանագրով ազատվել է ՀՀ ՊՆ Վ. Սարգսյանի անվան ռազմական ինստիտուտի պետի պաշտոնից՝ իր զեկուցագրի համաձայն։

## Կոչումներ
*2011 թ. սեպտեմբերի 3-ի ՀՀ Նախագահի հրամանագրով շնորհվել է գեներալ-լեյտենանտի զինվորական կոչում։

## Պարգևներ
Պարգևատրվել է.
*«Մարտական խաչ» 2-րդ աստիճանի շքանշանով,
*«Հայրենիքի մատուցած ծառայության» 2-րդ աստիճանի մեդալով,
*Արիության մեդալով, 
*«Մարշալ Բաղրամյան» մեդալով, 
*«Դրաստամատ Կանայան» մեդալով։

Ամուսնացած է, ունի դուստր և որդի։

## Ծանոթագրություններ

Կատեգորիա:ՀՀ զինված ուժերի գեներալ-լեյտենանտներ
Կատեգորիա:Հայ ռազմական գործիչներ
Արթուր Աֆրիկյան

**Արթուր Սերգեյի Աֆրիկյան** (), ՀՀ պետական գործիչ, ՀՀ ֆինանսների նախարարի նախկին տեղակալ, մաքսային ծառայության գեներալ-մայոր։

## Կրթություն
* 1984 թ. ավարտել է Երևանի ժողովրդական տնտեսության ինստիտուտը՝ տնտեսագետի որակավորմամբ։

## Աշխատանքային գործունեություն
* 1979-1980 թթ. աշխատել է Հուշարձանների վերականգնման հատուկ գիտաարտադրական արվեստանոցում որպես բանվոր։
* 1980-1982 թթ. ծառայել է Խորհրդային բանակում։
* 1982-1983 թթ. աշխատել է Հուշարձանների վերականգնման հատուկ գիտաարտադրական արվեստանոցում որպես տնտեսագետ։
* 1983-1990 թթ. աշխատել է Երևանի Օրջոնիկիձեի շրջխորհրդի գործադիր կոմիտեի ֆինանսական բաժնում որպես տնտեսագետ, ավագ տնտեսագետ, հարկային գլխավոր վերստուգիչ-հարկային տեսչության պետ։
* 1990-2000 թթ. աշխատել է որպես Էրեբունու, Շահումյանի, Մաշտոցի, Էջմիածնի, Կոտայքի, Խորհրդայինի հարկային տեսչությունների պետ։
* 2000-2001 թթ. աշխատել է որպես ՀՀ պետական եկամուտների նախարարի խորհրդական։
* 2001-2002 թթ. աշխատել է որպես ՀՀ ԿԱ մաքսային պետական կոմիտեի նախագահի աշխատակազմի ղեկավար։
* 2002-2008 թթ. աշխատել է որպես ՀՀ ԿԱ մաքսային պետական կոմիտեի աշխատակազմի ղեկավար-գլխավոր ֆինանսիստ։
* 2008 թ. հունիսի 23-ին ՀՀ վարչապետի որոշմամբ ազատվել է Հայաստանի Հանրապետության կառավարությանն առընթեր մաքսային պետական կոմիտեի աշխատակազմի ղեկավարի պաշտոնից։
* 2008 թ. հունիսի 23-ին ՀՀ վարչապետի որոշմամբ նշանակվել է Հայաստանի Հանրապետության կառավարությանն առընթեր մաքսային պետական կոմիտեի նախագահի տեղակալ։
* 2008 թ. սեպտեմբերի 11-ին ՀՀ Վարչապետի որոշմամբ նշանակվել է Հայաստանի Հանրապետության կառավարությանն առընթեր պետական եկամուտների կոմիտեի նախագահի առաջին տեղակալ՝ ազատվելով Հայաստանի Հանրապետության կառավարությանն առընթեր մաքսային պետական կոմիտեի նախագահի տեղակալի պաշտոնից։
* 2014 թ. մայիսի 17-ին ՀՀ Վարչապետի որոշմամբ ազատվել է Հայաստանի Հանրապետության կառավարությանն առընթեր պետական եկամուտների կոմիտեի նախագահի առաջին տեղակալի պաշտոնից։
* 2014 թ. մայիսի 17-ին ՀՀ վարչապետի որոշմամբ նշանակվել է Հայաստանի Հանրապետության ֆինանսների նախարարի տեղակալ։

## Կոչումներ և դասային աստիճաններ
* ՀՀ Նախագահի 2003 թ. դեկտեմբերի 29-ի հրամանագրով շնորհվել է ՀՀ քաղաքացիական ծառայության երկրորդ դասի պետական խորհրդականի դասային աստիճան։
* ՀՀ Նախագահի 2011 թ. դեկտեմբերի 29-ի հրամանագրով շնորհվել է մաքսային ծառայության գեներալ-մայորի հատուկ կոչում։

## Ծանոթագրություններ

Կատեգորիա:ՀՀ մաքսային ծառայության գեներալ-մայորներ
Կույալնիկի լիման

**Կույալնիկի լիման** (, մինչև 1917 թվականը կոչվում էր **Անդրեևի լիման**), լիման է, որը գտնվում է Սև ծովի Օդեսայի ծավածոցից 3 կմ հյուսիս-արևմուտք և Օդեսա քաղաքից 5 կմ հեռավորության վրա։ Մակերեսը կազմում է 56 - 60 կմ²; երկարությունը՝ 28 կմ, ամենամեծ լայնությունը՝ 3 կմ։ Միջին խորությունը մոտ 3 մ (0,5 - 7 մ)։

Ծովից բաժանված է մինչև 3 կմ հասնող ավազաթմբով։ Ջրի աղիությունն այս պահին կազմում է մոտ 75 պրոմիլե։

Լիմանի մեջ է թափվում Մեծ Կույալնիկ գետը։ Կույալնիկի լիմանի շրջանում է գտնվում Ուկրաինայի ամենացածր կետը՝ −5 մետր ծովի մակերևույթից ցածր։

Մի շարք հետազոտողների կարծիքով, անվանումը կապված է ջրի մեջ աղերի բարձր պարունակության հետ, և առաջացել է թուրքերեն «կույանլիկ» (խիտ) բառից։

## Ծանոթագրություններ

## Գրականություն
* 

## Արտաքին հղումներ
* Աղարդյունաբերական գործունեությունը օդասսյան լիմաններում 
* Օդեսսյան լիմանները

Կատեգորիա:Եվրոպայի լճեր
Կատեգորիա:Ուկրաինայի լիմաններ
Կատեգորիա:Սև ծով
Դնեպրի լիման

**Դնեպրի լիման**, բաց, քաղցրահամ լիման Սև ծովի հյուսիսային մասում։ Գտնվում է Ուկրաինայի Խերսոնի և Նիկոլաևի մարզերի միջև։ Լիմանի հիմնական նավահանգիստը Օչակով քաղաքն է։

Լիմանի երկարությունը կազմում է 55 կմ, ամենամեծ լայնությունը՝ 17 կմ։ Միջին խորությունը կազմում է 6 - 7 մ, առավելագույնը՝ 12 մ (այսպես կոչված Ստանիսլավսկու փոս)։

Սև ծովի հետ լիմանը միանում է 3,6 կմ լայնությամբ ծորանով (Օչակովի հրվանդանի և Կինբուրնի ցամաքալեզվակի միջև)։ Լիմանի հարավային ափերը ցածրադիր են, ավազոտ, հյուսիսային ափերը բարձրադիր են (մինչև 20 - 35 մ) զառիվեր, որոնք կազմված են կավա-ավազային ապարներից, առանձին հատվածներում հանդիպում են ավազային ցամաքալեզվակներ։

Դնեպրի լիմանը Բուգի լիմանի հետ միասին ձևավորում է Դնեպր-Բուգի լիմանը։

## Տես նաև
* Դնեպր-Բուգի լիման
* Բուգի լիման

## Ծանոթագրություններ

## Արտաքին հղումներ
* Դնեպրի լիման

Կատեգորիա:Դնեպր
Կատեգորիա:Էստուարներ
Կատեգորիա:Ուկրաինայի լիմաններ
Կատեգորիա:Սև ծով
Հազար (այլ կիրառումներ)

**Հազար** կարող է նշանակել
* Հազար մշակովի ― բարդածաղկավորների (Compositae) ընտանիքի Lactuca ցեղին պատկանող միամյա վաղահաս և ցրտադիմացկուն դիետիկ տերևաբանջար
* Հազար (բույս) ― աստղածաղկազգիների (բարդածաղկավորներ) ընտանիքի միամյա, երկամյա կամ բազմամյա խոտաբույսերի ցեղ
* 1000 ― մ.թ. Հազար թվական
* 1000 (թիվ) ― բնական թիվ
* Հազար (խաղ) ― թղթախաղ
1000 (թիվ)

**1000** (**հազար**), բնական թիվ, որը գտնվում է 999-ի և 1001-ի միջև։ Ամենափոքր քառանիշ թիվն է։

Միավորների հաշվարկման միջազգային համակարգում 1000-ի (կամ 103-ի) և 1/1000-ի (կամ 10−3-ի) համար կան հատուկ նշանակումներ՝ համապատասխանաբար Կիլո և Միլի։

Հռոմեական նշանակումն **M** է ()։

## Մաթեմատիկայում
* 1000-ի թվանշանների գումարը հավասար է 1-ի
* 1000-ի թվանշանների արտադրյալը հավասար է 0-ի
* 1000-ը Զույգ քառանիշ թիվ է
* 103 = 1000

## Այլ ոլորտներում
* 1000 թ., Մ.թ.ա. 1000 թ.
* NGC 1000 - գալակտիկա Անդրոմեդայի համաստեղությունում
* Յունիկոդում 1000 = 03E816 - «Ϩ» նշանի կոդը (կոպտերեն այբուբենի տառ)
* Հազար - թղթախաղ
* Հազարամյակ